
1.ИНФОРМАЦИЯ ЗА ДРУЖЕСТВОТО

СОФАРМА ИМОТИ АДСИЦ е търговско дружество, регистрирано в България и със седалище и адрес на управление гр. София 1220, ул. “Илиенско шосе” №16.

Съдебната регистрация на дружеството е с Решение №1/24.03.2006г. на Софийски градски съд. 

1.1.Собственост и управление

Към 30.06.2006г. разпределението на акционерния капитал на дружеството е както следва:

	Акционер
	%

	ИД НАДЕЖДА АД
	23.08

	ТЕЛЕКОМПЛЕКТ АД
	21.15

	СОФИЯ АД
	21.15

	ТЕЛСО АД
	20.77

	СОФАРМА АД
	3.46

	ФИЗИЧЕСКИ ЛИЦА
	10.39

	ВСИЧКО:
	100.00


СОФАРМА ИМОТИ АДСИЦ има едностепенна система на управление със Съвет на директорите от трима членове, както следва: 

	Бисера Лазарова
	Председател   

	Стефка Обрешкова
	Член    

	Борис Борисов
	Член    


Дружеството се представлява и управлява от изпълнителния директор Борис Борисов.

1.2.Предмет на дейност

Предметът на дейност на дружеството е инвестиране на паричните средства, набирани чрез издаване на ценни книжа, в недвижими имоти /секюритизация на недвижими имоти/ посредством покупка на право на собственост и други вещни права върху недвижими имоти, извършване на строежи и подобрения в тях, с цел предоставянето им за управление, отдаване под наем, лизинг, аренда и/или продажбата им.

2.ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ДРУЖЕСТВОТО

2.1.База за изготвяне на финансовия отчет
Настоящият междинен финансов отчет е изготвен в съответствие с Националните стандарти за финансови отчети за малки и средни предприятия.

Отчетна валута на представяне на финансовия отчет на дружеството е българският лев. Данните във финансовия отчет са представени в хиляди лева. Дружеството е новосъздадено през 2006 година, поради което няма посочени данни от предходен отчетен период.
3.АКТИВИ
3.1.Краткосрочни активи

В статия други краткосрочни активи на Баланса на дружество е посочена блокирана сума от 600 хил.лв. представляваща премия от емисия (увеличение на капитала с 150 000 бр. акции), платена от акционерите на дружеството за правата по записаните от тях акции от увеличения капитал на СОФАРМА ИМОТИ АДСИЦ. Сумата ще постъпи по сметката на дружеството след изтичане на 14-дневния срок от излизането на Решение на КФН за вписване на 
СОФАРМА ИМОТИ АДСИЦ в регистъра на публичните дружества.
На 12.07.2006г. КФН реши да впише СОФАРМА ИМОТИ АДСИЦ регистъра на публичните дружества (Решение №464-ПД/12.07.2006). 
3.2.Парични средства

Паричните средства на дружеството към 30.06.2006г. са както следва: 1 хил.лв. налични в брой и 638 хил.лв. по разплащателната сметка.  
4.СОБСТВЕН КАПИТАЛ

4.1.Записан капитал

Съдебно регистрираният размер на капитала на дружеството е 650 хил.лв., разпределени в 650 000 акции  с номинална стойност един лев за акция.
4.2.Премии от емисии

Премиите от емисии са в размер на 602 хил.лв. и са формирани в резултат на първото увеличение на капитала на дружеството с 150 хил.лв. от 500 хил. на 650 хил.лв. извършено в месец юни 2006г.

4.3.Резултат за периода
За периода от регистрацията на дружеството 24.03.2006 (Решение на СГС №1/24.03.2006) до 30.06.2006г. не е осъществявана дейност. Формираната загуба в размер на 15 хил.лв. е в резултат на отчетените разходи по регистрация на дружеството и възнаграждения на СД и персонала.
5.КРАТКОСРОЧНИ ПАСИВИ

5.1.Краткосрочни задължения
Краткосрочните задължения на дружеството са формирани от задължения за възнаграждение на СД и персонала за месец юни 2006г. и са в размер на 2 хил.лв. Задълженията са погасени в месец юли 2006г.

6.ПРИХОДИ

За отчетният период СОФАРМА ИМОТИ АДСИЦ не осъществява дейност. Приходи не са отчетени.
7.РАЗХОДИ
7.1.Разходи за обичайна дейност

Разходите на СОФАРМА ИМОТИ АДСИЦ за отчетния период са в общ размер на 15 хил.лв., от тях за външни услуги – 8 хил.лв. и за възнаграждения 7 хил.лв.

7.1.1.Разходи за външни услуги

Разходите за външни услуги (8 хил.лв.) включват:

· Такси КФН – 4 хил.лв.;

· Такси ЦД – 2 хил.лв.;

· Такси по регистрация – 1 хил.лв.;

· Публикации в ДВ и печата – 1 хил.лв.*
* Публикациите са във връзка с регистрацията по увеличението на капитала на дружеството от 500 хил.лв. на 650 хил.лв.  

7.1.2.Разходи за възнаграждения
Разходите за възнаграждения (7 хил.лв.) включват:
· Възнаграждения на СД – 6 хил.лв.;

· Възнаграждение на персонала – 1 хил.лв.

Дата: 14.07.2006г.
Съставител: ............................. 


Ръководител: .............................

/Станой Касапов/ 




/Борис Борисов/

